Fairchild Semiconductor

Fairchild Semiconductor oli yhdysvaltalainen puolijohdeteollisuuden yritys. Yritys perustettiin vuonna 1957 nimellä Fairchild Camera and Instrument Corporation.

Yritys on yhdessä Texas Instrumentsin kanssa merkittävä mikropiirien kehityksen vaikuttajista. Yrityksen perustajat rahoittivat myöhemmin useita alan yrityksiä. Vaikka Fairchildin arvo ei ylittänyt 2,5 miljardia dollaria siitä seuranneiden muiden yritysten arvoksi on arvioitu yli kaksi biljoonaa dollaria.

Vuonna 1968 julkaistu artikkeli jäljitti 15 Piilaakson yritystä Fairchildiin ja vuonna 1986 jo 125 yrityksen "sukupuu" johti Fairchildiin.

Historia
pienoiskuva|Muistolaatta yrityksen rakennuksessa.
Yrityksen perustivat Gordon Moore, Robert Noyce, Julius Blank, Victor Grinich, Jean Hoerni, Eugene Kleiner, Jay Last ja Sheldon Roberts.
Yrityksen perustajat lähtivät Shockley Semiconductorilta tyytymättöminä yrityksen johtamistapaan. Työntekijät myös halusivat keskittyä enemmän transistoriteknologiaan kuin William Shockleyn kehittämiin nelikerroksisiin PNPN-diodeihin. Arthur Rock auttoi perustajia keräämään 1,38 miljoonaa dollaria ja tutkimuskeskus Palo Altossa varustettiin viidessä kuukaudessa.

Yrityksen perustaminen ajoittui suosiolliseen aikaan, jolloin Yhdysvaltain armeija pyrki pienentämään ja parantamaan luotettavuutta ilmailussa käytettävään elektroniikkaan. Fairchildin perustajat arvioivat uuden tyyppisen transistorin vastaavan näihin tarpeisiin. Uusien transistorien myötä yritys kasvoi nopeasti liikevaihdossa, työntekijöiden määrässä sekä vaikutuksessa paikallisesti. Vuoden 1961 loppuun mennessä yritys oli merkittävä valmistaja.

Yhtiö kehitti uuden tyyppisen transistorin ja valmistustekniikkaa pian perustamisen jälkeen.
Yhtiö kehitti transistoriteknologian CDC 6600 -tietokoneeseen.
Yhtiö oli varhainen mikropiirin kehittäjä, joka kehitti käytännöllisen integroidun piirin Geoffrey Dummerin idean ja Jack Kilbyn prototyypin jälkeen.

Yrityksen alkuaikoina Robert Noycelle aiheutti turhautumista piirien yhteyksien pituudet ja piiriin tarvittava johtimien määrä, johon oli ratkaisuna vain valmistusmenetelmän parantaminen jotta piireistä saatiin pienempiä. Yrityksessä valmistettiin useita transistoreja yksittäiselle piikiekolle, joka jouduttiin leikkaamaan pienempiin ja jälleen liitettävä yhteen, joka oli tehoton ja virhealtis menetelmä. Vuonna 1958 Jean Hoerni keksi ratkaisun epäpuhtauksiin asettamalla kerros piioksidia, joka suojasi epäpuhtauksilta. Uusi menetelmä patentointiin nopeasti ja uutta käyttöä keksittiin valmistamalla kokonaiset piirit samalle piipalalle sen sijaan että ne yhdistettäisiin käsin myöhemmin. Hoernin menetelmää hyödyntämällä voitiin useita valmistusvaiheita tehdä kerralla jotta kytkennät saatiin tehtyä suoraan lisäämällä metallijohtimia. Tuloksena saatiin pienempiä komponentteja, jotka olivat yksinkertaisempia ja luotettavampia, sekä kaikesta tuli halvempaa. 

Yritys vaikutti myös CMOS-tekniikan kehitykseen. Gordon Mooren vuonna 1965 kirjoittama artikkeli on tullut tunnetuksi Mooren lakina.

1960-luvun loppuun mennessä yhtiöstä oli tullut 150 miljoonan dollarin yritys jossa oli . Tilanne kuitenkin heikentyi tämän jälkeen osittain useiden virheiden ja haaskattujen tilaisuuksien johdosta. Lokakuussa 1967 yhtiö menetti markkinaosuutta Texas Instrumentsille ja tämän jälkeen Moore ja Noyce lähtivät perustamaan Intelin sekä monet muut perustajista olivat jo lähteneet. Vuonna 1968 yhtiön johtoon tuli Motorolalta johtajia, joiden alaisuudessa yhtiö panosti uusiin tekniikoihin kuten CCD-kuvakennoihin. 

Yhtiö kehitti Fairchild F8 -mikroprosessorin, jota käytettiin Fairchild Channel F pelikonsolissa.

Yritys osti vuonna 1997 Raytheonilta puolijohteita valmistavan osaston.

2010-luvulla yritys teki useita säästötoimenpiteitä. Yritys sulki vuonna 2013 piikiekkojen valmistuksen Salt Lakessa sekä kaksi paikkaa seuraavana vuonna. 
Vuonna 2015 kerrottiin ON Semiconductorin ostavan Fairchildin 2,4 miljardin dollarin käteiskaupalla. Kauppa valmistui syyskuussa 2016 ja Fairchildista tuli ON Semiconductorin kokonaan omistama, jolloin kaupankäynti Fairchildin osakkeilla päättyi.

 Lähteet 

 Aiheesta muualla 
 Robery Noyce and Fairchild Semiconductor, 1957–1968  (PDF) 

Luokka:Yhdysvaltalaiset yritykset
Luokka:Puolijohdevalmistajat